
                                           PARLAMENTUL ROMÂNIEI

                                              CAMERA DEPUTAŢILOR
	         COMISIA JURIDICĂ, 
DE DISCIPLINĂ ŞI IMUNITĂŢI                           
	                           Bucureşti 04.07.2011      

                           PL.x 413/2011                    

	
	


                                                                  AVIZ
asupra proiectului de Lege privind aprobarea Ordonanţei de urgenţă a Guvernului nr.45/2011 pentru stabilirea unor măsuri privind organizarea şi funcţionarea Autorităţii pentru Valorificarea Activelor Statului
       În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.45/2011 pentru stabilirea unor măsuri privind organizarea şi funcţionarea Autorităţii pentru Valorificarea Activelor Statului, trimis cu adresa PLx. 413 din 20 iunie 2011 şi înregistrat cu nr. 31/651 din 21 iunie 2011.
       Conform dispoziţiilor art.75 alin.(1) din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

       Senatul a adoptat iniţiativa legislativă în şedinţa din 14 iunie 2011.
       Iniţiativa legislativă are ca obiect de reglementare aprobarea Ordonanţei de urgenţă a Guvernului nr. 45/2011 pentru stabilirea unor măsuri privind organizarea şi funcţionarea Autorităţii pentru Valorificarea Activelor Statului, care prevede, în special exceptarea până la data de 1 septembrie 2011 a executărilor silite prin poprire a sumelor asigurate de la bugetul de stat necesar finanţării cheltuielilor de personal.
      Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr. 540 din 12 mai 2011.
      În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de Lege privind aprobarea Ordonanţei de urgenţă a Guvernului nr.45/2011 pentru stabilirea unor măsuri privind organizarea şi funcţionarea Autorităţii pentru Valorificarea Activelor Statului.
      În raport cu obiectul şi conţinutul reglementării, proiectul de lege face parte din categoria legilor ordinare.      
          PREŞEDINTE,                                                                                SECRETAR,
                 Daniel BUDA                                                                        Gabriel ANDRONACHE
Consilier, Ciprian Bucur

